  Анжелика Тихонова корреспондент 15-тӥ оштолэзьлы Удмуртиын коронавирус инфекциен 68 муртъёс черлазы. Выль висисьёс пӧлын 14 аресозь куинь пиналъёс но 65 арессэс ортчем 17 кунмуртъёс. Со сярысь элькунысь оперативной штаб ивортӥз. Диагноззы Ижкарын 26 улӥсьёслэн зэмаз, Ува ёросын – 10, Сарапулын – сизьым, Воткаын, Шаркан, Камбарка ёросъёсын – быдэн вить, Можгаын, Сарапул, Сюмси ёросъёсын – быдэн куинь, Кияса ёросын – одӥг. 73 адями йӧназ. Одӥг кышномурт кулӥз, солы 65 арес вал Туннэ нуналлы Удмуртиын выль коронавирус инфекциен черлан 31 сюрс 869 учыр лабораториосын зэматэмын. 28 сюрс 419 адями йӧназ, 402 мурт кулӥз. Та дыре 68 висисьёслэн тазалыксы секыт лыдъяське. Элькунын выль коронавирус инфекцилы 1 миллион 10 сюрс 460 эскеронъёс ортчытӥзы, берло нуналскын – 2 сюрс 674. 15-тӥ оштолэзьлы Удмуртиын 64 сюрс 466 адями коронавируслэсь прививка пуктӥз, со пӧлысь 41 сюрс 213-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  